tselve erve oft stove toebehoorde in dien hebben
soude dat hij tselve huys maken soude tot
anden neringhen ende den selven ontbieden
en hem tselve te kennen gheven dwelck
alsoe ghebuert is Ende eeraert va gryme
dien derve toebehoorde ontboden zijnde nae
dien tghene des voirs is hem te tynne gegeve
was heeft hij daer op gheantwoerdt dat
alsoe vre hij dat soude moeten doen dat
hij een arm trecht zijn soude Beghende
alsoe vre hijt emvs soude moeten doen
ende achtvolghen dat de huerlinck die
daer teghenwoerdich stont daer inne bliven
mochte sonder de vrouwen te moeghen
houden Maer alleenlijck de stove om
de goede luden gherief te doen ende dat zij
hen aldaer souden moeghen reyneghen ende
wasschen daer op den voirs everarde ende
zijnen huerlinck uutgesproken en getmineert
werdde dat zij hen verdraghen souden meer
stove daer te houden ende dat zij soe vele
doen souden dat tusschen dit en kersmisse
naestcomen de kakelen uutghedaen werdden
ende de stove gheanicheleert want de
stadt niet ghestaden en soude datmen
omgaens den goidshuyse vander halfstraten
voirs eneghe stove oft hanteringhe van
vrouwen meer houden soude hinderlijck
wesende den selven goidshuyse Act
cor berghe burg hoeven subst burg
scoenvorst borch scabinis et pluibus aliis
de consilio decembr iii